Erich Übelacker

Erich Übelacker (* 1936 in Öösterriek) is en öösterriekschen Astronom un Saakbookschriever.  

 Leven 
Übelacker hett in Stuttgart un Paris de Fäcker Physik un Astronomie studeert. As he sien Dokter harr, hett he negen Johr lang bi de Firma Carl Zeiss Jena in Oberkochen arbeit. Ünner annern harr he in de Tiet dat Regeer över’t Planetariumsafdeel un över’t Feernrohrlabor. Mit sien Lüüd hett he Redschoppen för dat US-amerikaansche Astronautentraining entwickelt un weer weltwiet in vele Städer Raatgever bi’t Planen un Opstellen vun Planetarien.

In de Johren vun 1975 bit 2000 weer he de Direkter vun’t Hamborger Planetarium. In de Tiet hebbt sik de Besökertallen verdreefacht. För’t NDR-Feernsehn hett Übelacker fakener mol Sennen över de Astronomie un de Ruumfohrt modereert. Butendem weer he ok Schriever oder Mitarbeiter an negen Utgaven vun de Was-ist-Was-Reeg to Themen ut dat sülve Rebeet.

Siet 2000 maakt he Vörlesen op Krüüzfohrtscheep un is’n Gourmet.

 Weblenken 
 Literatur vun un över Erich Übelacker in de Düütschen Natschonalbökeree
 Planetarium Oostwestfalen: „Dozentenportait Prof. Dr. Erich Übelacker“

Kategorie:Astronom
Kategorie:Schriever
Kategorie:Börger von Öösterriek
Kategorie:Mann
Kategorie:Boren 1936